शनिवार देर रात रोटरी क्लब आफ काशीपुर कार्बेट टाइगर द्वारा आयोजित कार्यक्रम के मुख्य अतिथि श्री श्रीवास्तव ने कहा अभियान चलाकर समाज की सेवा की जा सकती है। प्रत्येक रोटरियन का यह फर्ज बनता है कि वह अधिक से अधिक समाज सेवा के कार्यों से जुड़े। चार्टर प्रेसीडेंट एवं डिस्ट्रिक्ट चेयरमैन अनिल घई ने कहा रोटरी क्लब द्वारा देश-विदेश में समाज सेवा के कार्यों का आयोजन किया जाता है। क्लब अध्यक्ष अनिल मित्तल ने क्लब के पिछले कार्यों की उपलब्धियों का विवरण बताया। डिस्ट्रिक्ट गवर्नर ने श्वेता गुप्ता, दीपिका सारस्वत, मीरा मित्तल को क्लब की सदस्यता ग्रहण कराई। इस मौके पर मुकेश अग्रवाल, सलभ बंसल, सुरेंद्र छाबड़ा, सतनाम सिंह चीमा, हरविंदर सिंह छीना, मयंक सारस्वत, ज्योति अग्रवाल, करन छाबड़ा, नीलम छाबड़ा, संजू अरोरा, अमिता अरोरा आदि मौजूद थे। मास्टर आफ सेरेमनी के रूप में विकास गुप्ता ने कार्यक्रम का संचालन किया।